LidanRubinov/Halacha-QA huggingface dataset:
שאלה: חלומות: בה לכבוד הרב לפני כמה שבועות ביום שבת חלמתי על הרב עובדיה ששנינו לומדים גמרא ובסוף הלימוד אני אומר לו שיברך אותי אחרי שהוא בירך אותי הוא אמר לי תחכה עד חודש רבעי זה החלום. הכי קל להגיד חלומות שווא ידברו או שאני צריך להתחזק אני לא רוצה את הפרוש של החלום אני רוצה לדעת מתי זה יוצא חודש רבעי, אם ניסן הוא חודש 1 אז תמוז זה חודש רבעי. או שהולכים לפי חודשי השנה שחודש רבעי יוצא בחודש טבת, ומה שלא נראה לי שהוא התכוון לחודש לועזי חודש מספר 4 כאילו אפריל? אבל זה לא נראה לי. אז מה הכוונה לחכות לחודש רבעי? ויש לי עוד שאלה אם אפשר לענות גם עליה ואם לא אשלח לך אותה בנפרד. הייתי בישיבה מסויימת בירושלים וראש הישיבה אמר לי שאני מתחתן בפסח האם אפשר לדעת באיזה פסח מדובר? הקרוב או שנה הבאה או אולי עוד שנתיים?
תשובה: אני יכול לכתוב רק את מה שנראה לי: בשל העובדה שהביטוי "צום הרביעי" מופיע בתנ"ך, ומדובר כמובן בחודש תמוז   סביר להניח שזה המינוח ששגור על לשונו של הרב עובדיה יוסף גם בחלום שלך. איני יודע להסביר מה שראש הישיבה הזה אמר לך. אני מציע כמובן לא לבנות על זה, אלא לעסוק בהשתדלות הראויה כדי להתחתן.
שאלה: צניעות בלבוש: כבוד הרב, שאלתי עוסקת בנושא שמעסיק אותי רבות, צניעות בלבוש. אני מרגישה שקיים פער גדול בין הדרך בה התלבשו הוריי והוריהם,לפחות הנשים שבהם באורך השרוול, בעניין שקיים כיום באבחנה בין מכנסיים לחצאית, ובכלל יש תחושה לאחרונה שעלינו להתכסות עוד ועוד כדי להיות צנועות. אשמח לדעת אם קיים המקור ההלכתי המורה על לבוש של שרוולים עד המרפק או יותר, אוסר לבישת מכנסיים ובכלל עוסק בלבוש של האשה הדתית. אני תוהה מתי ולמה הפכה הצניעות מתכונה העוסקת בפנימיות לנושא שכל כולו חיצוניות.
תשובה: ביסודו של דבר, הצניעות לא הפכה ולא תיהפך לעולם לעניין שהוא חיצוני בלבד. יסוד הצניעות הוא דווקא פנימי, ובמקביל   חידושה של היהדות הוא שעניינים פנימיים עמוקים אינם נותרים רק בתוכם, אלא גם יוצאים החוצה. בוודאי כשמדובר בצניעות, שכן הצניעות אינה נוגעת לבחורה עצמה בלבד, אלא גם למתבוננים בה, ואפשר שהם עצמם אינם עוברים את התהליכים הפנימיים הטובים שהבחורה עוברת. יש מקור הלכתי האוסר על גברים ללבוש בגדי נשים ולהפך  יש עיקרון יסודי של צניעות, שקשה למדוד אותו. אכן, פוסקים רבים כימתו אותו, וקבעו כי על השרוול להגיע עד למרפק. אבל קשה למצוא לכל הכימות הזה מקורות קדומים בהלכה. הדבר הוודאי שניתן לומר הוא שיש ללכת באופן צנוע, וכדבר פשוט ניתן לומר כי השרוולים צריכים להיות באורך צנוע.
שאלה: אהבה: אני גרושה כמעט 14 שנה ומאז גידלתי את 2 ילדיי ולא יצא לי להכיר, או ליצור קשר עם גברים, אני ממש רוצה כבר אהבה, וליצור זוגיות לחיים שנותרו, מתי זה יקרה? האם אני יכולה לקבל ברכה או תפילה למצוא את הזיווג שלי משמיים?
תשובה: הרצון שלך כל כך טבעי וברור, וקדימה. אף אחד לא יוכל לומר לך מתי זה יקרה. הדבר הנכון לעשות הוא להתפלל לריבונו של עולם שישלח לך את אורו, ומתוך התפילה להתחיל לפעול כפי שאת יודעת לעשות: להיפגש, להיות אטרקטיבית ומזמינה וכדו. הצירוף של שניהם - זה הדבר שאנו יודעים לעשותו. וכמובן, גם אני מצטרף לברכות שתזכי במהרה להקים בית מחדש.
שאלה: נעילת הסנדל ביו"כ ובט  באב: לרב. האם איסור נעילת הסנדל ביו"כ ובט באב, הוא על הגדרת מנעל שיש בו עור או גם על כזה שנוח, או : (שאלה נוספת) שלמרות שאין בו עור בהגדרת יצרן הוא נראה כזה (מראית עין). ב ושנה טובה.
תשובה: אכן ההגדרות מורכבות - רצ"ב קטע מהרב אליעזר מלמד אסור בתשעה באב לנעול סנדל או נעל מעור. לדעת רבים, רק נעליים שעשויות מעור אסורות, אבל נעליים שעשויות מחומרים אחרים, כגון גומי ופלסטיק, אפילו אם הן טובות כמו נעלי עור, מותר ללכת בהן בתשעה באב (רי"ף, רא"ש). ויש אומרים, שהאיסור חל על כל נעל נוחה שההולכים בה אינם מרגישים את קושי הדרך (רז"ה). ובזמן ח, רק נעלי עור היו נחשבות טובות, אבל מחומרים אחרים לא היו עושים נעליים טובות, וממילא לא חל עליהן האיסור. אבל כיום שעושים נעליים או סנדלים מחומרים אחרים, והם טובים כנעליים וסנדלים מעור, אסור ללכת בהם בתשעה באב. לדעה זו אסור ללכת בתשעה באב בנעלי התעמלות וסנדלי שורש וכיוצא בהם, אבל מותר ללכת בנעלי בית ונעלי בד בעלות סוליה דקה, שמרגישים בהן את קושי הקרקע. למעשה, ההוראה המקובלת, שאין איסור ללכת בנעליים וסנדלים שאינם מעור, ואע"פ כן מי שיכול בלא קושי להסתפק בנעלי בית או נעלי בד שאינן מגינות באופן שלם על הרגל   טוב שיחמיר (מ"ב תריד, ה). מתוך
שאלה: ברכות השחר: במקרה ואני נשאר ער כל הלילה, האם אני צריך לברך ברכות השחר? ספרדי, עדות המזרח. מראש.
תשובה: תברך אחרי חצות הלילה את ברכות השחר, ואחרי עלות השחר תברך את ברכות התורה.
שאלה: סדנאות וקורסים כשרים: כבוד הרב, אני מעוניינת בבקשה לדעת איך אפשר לדעת האם סדנא קצרה או קורס בתחומי הרפואה המשלימה הם כשרים. כיום, בתוך כל ים ההיצע בתחום סדנאות הריפוי למיניהם- איך ניתן לדעת מה מתבסס או נחשב מבחינת התכנים עבודה זרה ומה לא?האם יש עקרונות או כללים שיסייעו לי להבחין בהבדלים? אם אני רוצה ללמוד שיטת ריפוי מסויימת- איך אפשר לדעת האם הוא תקין מבחינת התורה ומבחינה הלכתית? רוב תודות.
תשובה: ישנה בחינה אחת שהיא העיקרית: האם פונים אל רוחות או אל כוחות שונים, ואז הדבר אסור  או שאלו טכניקות שטוענות שיש כללים טבעיים שפועלים בצורה זו או אחרת - וזה מותר. על כן, לפני שאת בוחרת שיטה גלשי באינטרנט ומצאי מידע על ההנחות היסודיות של שיטה מסוימת. כמובן שיש להתייחס גם לדברים אחרים, כגון צניעות וכדו. ובהצלחה
שאלה: זוגיות של דתי וחילוניה: כבוד הרב אני ובן זוגי ביחד כ5 שנים, התחלנו את הקשר כחילוניים אך לאחר כמה חודשים התחלנו לשמור שבת ביחד. בחודשים הראשונים ממש נהנתי מלשמור שבת איתו, ולמרות שהיה לי קשה הוא עזר לי ועברנו את זה ביחד. תמיד הייתה לו זיקה גדולה לדת. אחרי כמה חודשים התחלתי להרגיש שמאוד קשה לי בגלל שהוא כבר לא היה לצידי יותר, הוא היה מגיע מהעבודה עייף בשישי ואת כל השבת הייתי מעבירה לבד!! גרנו ביחד באותה התקופה ואת רוב השבת הוא היה מעביר בשינה. לא רציתי יותר, אבל גם לא רציתי לפגוע בו שכן הוא מאוד רגיש לעניין הזה. היו פעמים שבריבים בשבת הייתי מדליקה סיגריה או את הפלאפון כי כבר לא יכולתי יותר עם הלבד הזה והוא בתגובה היה אומר לי : איך היצר הרע עובד עלייך שעות נוספות, איזה בום תקבלי מהשם הוא יראה לך מזה, מכל זה יצא שהעברתי שבתות בעצבות גדולה. הוא לא היה מוכן להקשיב, היה מאיים עלי בשם אלוקים, ועוקץ אותי בכל הזדמנות. לאחר כ3 וחצי שנים חזרנו כל אחד להוריו, הן מסיבות כלכליות וגם בגלל שלא יכולתי יותר לעשות איתו שבתות. כשחזרתי להורים שלי הבנתי בעצם שלא שמרתי שבת בגלל שזה בא ממני, ומהרצון שלי ושיותר עשיתי את זה בשביל בית. הפסקתי לשמור שבת.כרגע אנחנו כבר לא גרים ביחד אבל בפעמים שכן יוצא לנו לעשות שבתות ביחד הוא ממש מקשה עלי, ואני כן משתדלת לפחות לא לעשן בשבת מרצון שלי אבל יוצא מזה שהוא ממש מרחיק אותי מהאמונה שלי ומתערב לי בקשר שלי עם אלוקים ואני כבר לא יודעת מה לעשות. השאלה שלי היא איך אפשר לעשות שזה יעבוד? איך אפשר לגרום לו לא להתערב ולתת לי לבד? והאם בכלל אפשר לגשר על משהו שהוא בלתי ניתן לגישור כמו נושא האמונה? זאת הפעם הראשונה שאני שולחת שאלה על הזוגיות שלי, האם זה יעבוד בנינו?
תשובה: בכלל, בלי קשר לשבת ולדת. מתוך דבריך עולה רושם שהזוגיות שלכם צריכה בירור וטיפול. אתם צריכים לבדוק האם אתם באמת רוצים זוגיות וכיצד אתם שומרים ומקדמים את הזוגיות. זה נושא שצריך לשוחח עליו ביניכם בכנות ובסבלנות, בלי עקיצות ובלי איומים. אולי צריך למצוא יועצת זוגית שתעזור לך להתמודד עם השאלות הללו. באשר לדת - יש זוגות בהם צד אחד דתי ואחד חילוני - אפשר לחיות ב ובאהבה - צריך לשם כך התחשבות הדדית וסבלנות. הוא לא מפגין כלפיך נכונות לחיות ב ואהבה. אין לו התחשבות ולא סבלנות. האמת היא שבן הזוג שלך לא הולך בדרך ד. הוא משתמש בדתיות שלו כדי להתנשא עליך, להשפיל וללעוג לך - לא לכך התכוון אלוקים כאשר נתן מצוות. בן הזוג שלך אולי מקפיד על שמירת שבת (אגב, לישון כל השבת זו לא הדרך לאהוב את השבת.) אבל בדברים אחרים כדאי שיבדוק את עצמו, שלא יאיים עליך ב-  בום  ולא ב-  השם יראה לך  שישאל את עצמו מה א-לוהים חושב על ההתנהגות שלו. אם הוא רוצה ששניכם תהיו יחד בתורה ומצוות שיפסיק לאיים ולהפחיד, שיתחיל להראות לך שהתורה מביאה אותו לשינויים מבורכים. הוא צריך להראות לך שהתורה עושה אותו אדם טוב יותר, מתחשב ואוהב יותר. את צריכה להציג לפניו את כל הנושאים שהעלית כאן. אתם חייבים לשוחח על כך בפתיחות ורגישות. את יכולה להראות לו את התשובה הזאת. את יכולה לומר לו שתלכו שניכם יחד אל רב כדי להתיעץ איתו על הדרך המשותפת שלכם.
שאלה: תורה ואבולוציה: אני אדם מאמין ויצא לי לקרוא הרבה וללמוד הרבה על תיאוריית האבולוציה שטוענת שלבני האדם ולקופים אב קדמון משותף. תיאוריה זו סותרת את התורה כמובן, מדענים מפרסמים הרבה הוכחות לתיאוריה במציאת מאובנים, שלדים וממצאים ארכיאולוגיים אחרים. בנוסף, לקופים יש 48 כרומוזומים ולבני אדם 46, מחקר בדק וגילה כי בעצם כרומוזום מספר 2 התאחה אצל בני האדם מ-2 כרומוזומים לאחד והדבר בעצם מעיד על הוכחה לאבולוציה ישנו גם נושא ששמו "מיני טבעת", שטוען כי ממין 1 יכולים להתפתח 2 מינים באמצעות התרחקות גנטית במרוצת השנים. אני מחפש תשובה שתפתור לי את הסתירה בין הדת היהודית לבין האבולוציה, בתור אדם מאמין הסתירה הזאת מאוד מפריעה לי. :)
תשובה: אינני רוצה להכנס לפולמוס נגד ה- מדע, אבל אסור להיות תמים כלפי המדע: למדענים יש אג נדה. יצאו לאחרונה ספרים רבים בהם מדענים משתמשים ברעיונות מדעיים כדי להתקיף את המאמינים. המדע אינו אוביקטיבי, יש כאלה שמעוניינים להשתמש במדע כדי להוקיע את האמונה. עלינו לזכור זאת ולדעת שהמדע מבטא אג נדה, אין לו מעמד אוביקטיבי חסר נגיעה. יש כיום עדויות רבות על זיופים מדעיים שנעשו כדי לבסס עמדות מדעיות שסותרות את האמונה אני מצטט לך על ארוע אחד מתוך ויקיפדיה: איש פילטדאון הוא שמו של אחד ממעשי הזיוף הידועים בתחום חקר המאובנים. בשנת 1912 דווח כי נמצאה בפילטדאון, אנגליה, גולגולת של הומיניד שלא היה ידוע עד אז לחוקרים. הגולגולת הורכבה מתיבת מוח גדולה כשל אדם נבון מודרני ולסת דמוית זו של קוף. באותה עת ניטש ויכוח בין החוקרים בשאלה האם ההליכה על זוג רגליים קדמה לגדילת המוח אצל האדם או להפך. גולגולת פילטדאון תמכה לכאורה בדעה כי מוצאו של האדם ביצור נבון, בעל תיבת מוח גדולה, אשר בכל יתר איבריו דמה לקוף, וייתכן שהיה גם שוכן עצים והולך על ארבעת גפיו, כלומר, המוח המפותח עתיק יותר מן היציבה הזקופה. השוני בין תיבת המוח המפותחת ללסת הפרימיטיבית יוחס לאבולוציה פסיפסית (קצבי התפתחות שונים של איברים שונים)..נראה היה כי איש פילטדאון על תיבת מוחו המפותחת הוא אביו הקדמון של האדם הנבון. הגולגולת שנמצאה גם חיזקה את גישתם של החוקרים ווד ג ונס ואוסבורן שסברו כי מוצא האדם הנבון הוא באירופה ובאסיה ולא באפריקה. בשנת 1953 נחשף כי למעשה הייתה הגולגולת מעשה זיוף מתוחכם. הגולגולת הייתה מורכבת מתיבת מוח של אדם נבון מודרני ומלסת של אורנגאוטן שהושחזה, הותאמה לגולגולת, ואף נצבעה בשילוב החומרים הכימיים ביכרומט האשלגן ומלח ברזל, על מנת לכסות על גילה האמיתי, ועל היותה חלק נפרד מהגולגולת. מעולם לא הוברר מי ביצע את מלאכת הזיוף המדוקדקת. גם נושא הכרומוזומים לא אומר כלום: דווקא לארנבת יש מספר כרומוזומים כמו לאדם. להלן ציטוט מתוך ויקיפדיה: כפי שניתן לראות, ישנם זנים פרימיטיביים יותר מהאדם בעלי מספר כרומוזומים גדול יותר. כיוצא בכך, לארנבת השדה (Lepus europaeus) יש מספר זהה של כרומוזומים כמו לאדם, אך מה שמבדיל אותו מהאדם היא כמות הגנים הנמצאים בכל כרומוזום, לאדם יש אלפי גנים בכל כרומוזום. אחרי הכל ולמרות הכל, אם המדע משכנע אותך - יש אפשרות להסביר את כל הבריאה והאבולוציה בדרך שלא תסתור דבר מהתורה ומהיהדות. עיין תשובה שרשמתי בענין (עיין גם בתגובות שם)
שאלה: לקלל את עצמך כדי להרתיע: ראשית אני רוצה לומר לך על מלאכת הקודש שאתה עושה. הייתי מעוניין לקבל ממך דעה לגבי נושא מסוים שמטריד אותי זמן רב, מזה כשנתיים שבבקרים אני מברך שמע וקורא 2 פרקי תהילים. לאחרונה בעת התפילה אני מתחיל לומר לעצמי דברים חמורים, לדוגמא: אם אני אחטא חטא היום, בדרך כלל מדובר על. אחד מבני משפחתי יפגע, למרות שאינני מפסיק להתפלל בבקרים, הדבר גורם לי צער רב. אודה לך אם תוכל למצוא לי פתרון לנושא.
תשובה: אפשר שלא הבנתי אותך נכון. מכל מקום אבקש לציין שתפילת שחרית נעשית לפי המתכונת שבסידור: ברכות השחר - פסוקי דזמרא - ברכות ק"ש - ק"ש - עמידה - תחנון - אשרי ובל"צ - שיר של יום - אין כאלוקינו ועלינו. תפילה כזאת בנחת נמשכת 30 דקות, בחפזון אפשר לסיים אותה ב- 20 דקות. אם אין לך זמן אפשר לוותר על הפרקים של פסוקי דזמרה ולומר רק  ברוך שאמר - אשרי - וישתבח. עדיף תפילה במנין!!! חבל להוסיף פרקי תהילים, חשוב יותר לומר את עקר התפילה. באשר לדרכים שלך לחזק את עצמך שלא לחטוא - תחשוב ותפעל חיובי. במקום לקלל את עצמך על דברים רעים שתעשה, תברך את עצמך על דברים טובים שתעשה:  אם היום לא אחטא ד  ישלח לי ברכה והצלחה. אתה יכול להחליט שאתה מפנק את עצמך במשהו -  אם לא אחטא כל השבוע אקנה לעצמי עוגה לשבת.
שאלה: קללות ותיקון: אם כשהייתי לבדי, דיברתי מילמלתי (אני בעצמי לא שמעתי את דבריי ניתן לומר שזה היה יותר הזזת שפתיים) על מישהוא בלי כוונה ובלי מתכוון ומיד עם אמירת הקללה ישר שיניתי אותה לברכה כי זו הייתה הכוונה.) כמובן שאף אחד לא שמע כאילו מילמלתי לעצמי. יש להדגיש שאפילו לא מילמלתי את השם של אותו אדם רק פשוט את הקללה. האם זה נחשב לקללה? האם זה נחשב ללשון הרע?
תשובה: צריך להזהר מאוד מקללות. להלן תשובה מפורטת בנושא
שאלה: נר שבת במלון, הפשרת אוכל בשבת, דיבור אחרי ק"ש שעל המיטה: התחייבתי להדליק נרות 128 יום לפי המלצת רב. אני יוצאת לנופש ובחדר המלון לא ניתן להדליק כדי לא להפעיל את הכיבוי אש. האם אפשר לבקש ממישהו אחר שידליק עבורי? או להוסיף ימים כשאחזור? לגבי הפשרת בשר בשבת כדי לבשל במוצ"ש - האם זה מותר? זה בעצם לתכנן למוצ"ש. לגבי קריאת שמע - האם אסור לדבר לאחר מכן?לאכול?לשתות? כי אני קוראת מוקדם כדי לא לשכוח ולהירדם?
תשובה: למיטב ידיעתי בכל מלון יש מקום להדליק נרות. את צריכה לברר בקבלה, לאמר להם שאת רוצה להדליק נרות ושיאמרו לך היכן את יכולה לעשות זאת. אם אין פתרון במלון את צריכה לקבל הנחיה ממי שהמליץ לך לעשות זאת. הפשרת בשר, וכל הוצאה של אוכל מהפריזר שלא לצורך השבת אסורים משום הכנה משבת לחול. לכתחילה אין לעשות פעולות לאחר קריאת שמע שעל המיטה. את צריכה לסיים את כל ההתארגנות לשינה לפני קריאת שמע. אם אין כל ברירה, את לא נרדמת או קרה משהו מיוחד, אפשר בשעת הצורך לאכול, לשתות או לדבר. אם הקושי שלא לדבר וכד  הוא קבוע בכל לילה, אפשר לומר  המפיל  בלי שם ומלכות, אז אין דרישה שלא לדבר וכו
שאלה: לקראת החופה: בוקר טוב, אחותי מתחתנת היום ורציתי לשאול: היא לא צמה, האם היא צריכה להגיד עננו בתפילת מנחה?
תשובה: יכולה לאמר וידוי בלי לצום אבל אין אומרים  עננו  בלי לצום (מי שלא צם לא יכול לאמר "עננו ביום צום."). עייני תשובה יפה ומפורטת בכל הנושא
שאלה: טבילה ליולדת: לכבוד הרב נולדה לנו בת לפני 4 שבועות ברצונינו לדעת מתי אשתי צריכה לטבול היא טוענת שיום לא רואה ויום כן?ובהמשך כיצד לנהוג לגבי ספירה וטבילה? לכבוד הרב
תשובה: בנסיבות הללו אין זה שונה מכל דימום אחר. צריכה להמתין עד שבכלל לא יהיה דימום, לעשות הפסק טהרה מלא. תספור שבעה נקיים ואז תטבול ותטהר. עייני
שאלה: לספר לאשתי שאני אוכל הרבה: אני אוכל הרבה מעבר למה שאני באמת צריך, מעבר לבעיות הרגילות שזה יוצר (כבדות, השמנה, פגיעה בבריאות) אני מסופק איך לספר ולתאר זאת בפני אשתי, שכן אני חושש שהיא תחשוב עלי דברים שליליים בעקבות התופעה הזו,בנוסף- אם אגיד לה שלדעתי השמנתי יכול להיות שהיא תחשוב שאני מסתכל יותר מידי על החיצוניות שלי, כיצד לדעת הרב לספר לה באופן שייגרם הכי פחות נזק??
תשובה: שאלתך מאוד חשובה, אולם לצערי זה לא תחום המומחיות שלי. אני יכול לכתוב רק מה שלמדתי מניסיוני: הדבר הנכון הוא להתחיל שיחה איתה ולראות כיצד היא מגיבה. למשל, אתה יכול לבקש ממנה עצה. לומר לה שאתה חש שאתה אוכל יותר מידי, שאתה רוצה את עזרתה בהפסקת העניין, לשמוע מה היא מייעצת ואולי היא תציע ללכת לדיאטנית או להדרכה אחרת, וכדו. כך אפשר שדווקא הבעיה תיהפך לפיתרון, כי זה ייצור בסיס לשיחה עמוקה ביניכם על עצמכם. ואם תחוש שזה לא הולך לכיוון טוב   אז תפסיק. האם אתה יכול ללכת בדרך זו? ובהצלחה
שאלה: פסיקים בתפילה: האם חייב לשים לב לפסיקים בתפילה או שאפשר להתפלל רצוף?
תשובה: בתפילה צריך לומר דברים מובנים, אחרת זה לא מכבד את הקב"ה, גם לא את עצמך. אם הפסיקים מפריעים לך לזרום עם המילים תתעלם מהם, בתנאי שיצאו לך משפטים ברורים. רק בקריאת שמע חשוב להקפיד על דיבור מדוייק מאוד, בקריאת שמע אל תתעלם מפסיקים.
שאלה: נבואה ותפילה: הרב סולובייצ יק באיש האמונה משווה בין התפילה לנבואה בכך שבשתיהן יש דו-שיח בין ה לאדם אבל בכל אחת היוזם לדו-שיח הוא שונה,ושאלתי היא- איך אפשר להשוות בין נבואה,שהיא דו-שיח בין קבוצה יחסית קטנה בעם-הנביאים (אני לא כל כך בקיא בתנ"ך אבל זכור לי תקופות כמו שמואל ש"אין חזון נפרץ" לעומת תקופות שונות שאומרים על שאול "הגם שאול בנביאים?",בכל מקרה-נבואה גם לפי הגדרות הרמבם מובן שהיא לא נחלת כלל העם) לבין תפילה שהיא נחלת כלל ישראל בין עמי ארצות ובין גדולי הדור. בשאלתי יש הנחה שהנבואה היא לא נחלת כלל העם,לא בדקתי את זה יותר מדי,אז אם הנחה זו שגויה אשמח להסבר למה.
תשובה: שאלתך יפה מאוד, ואפשר שהרב סולובייצי ק היה מציע להתמודד עימה באחת מדרכים אלו: א. הוא היה מסכים אתך שהנבואה היא אכן אקסקלוסיבית, והיה מדגיש שלא טען שלכל אדם שתי הדרכים פתוחות. כל שרצה ללמוד מהנבואה זה את עצם העיקרון שיש דיאלוג עם הקב"ה, שלעתים הוא מגיע מלמעלה למטה (לנביאים), ומשום כך אפשר שהוא יגיע מלמטה למעלה, וזאת על ידי כל אדם. ב. הוא לא היה מסכים אתך שהנבואה אינה נחלת הכלל, אלא היה טוען ש"כל עם ד  נביאים" ברמות שונות. הלוא הרמב"ם עצמו מדבר על דרגות דרגות בנבואה, ולכל אדם הייתה חוויה נבואית, למשל בעליה לרגל ובשמחת בית השואבה. ג. הוא היה אומר שאכן הנבואה על כל דרגותיה אינה רלוונטית לכל בני האדם, אולם המסורת ממלאת באופן חלקי את תפקידה של הנבואה, בכך שהיא מבטאת את הדברים שבאים מלמעלה למטה. ואולי עוד אפשרויות אחרות. ויישר כוח
שאלה: מסכת סוטה: מדוע דיני מלחמה ועגלה ערופה נמצאים במסכת סוטה? ו
תשובה: שלשת הפרקים האחרונים במסכת סוטה הם (לפי הסדר): אלו נאמרין משוח מלחמה עגלה ערופה שתי המשניות הראשונות בפרק  אלו נאמרין : משנה א - אלו נאמרין בכל לשון פרשת סוטה ווידוי מעשר קריאת שמע ותפלה וברכת המזון ושבועת העדות ושבועת הפקדון: משנה ב - ואלו נאמרין בלשון הקודש מקרא בכורים וחליצה ברכות וקללות ברכת כהנים וברכת כהן גדול ופרשת המלך ופרשת עגלה ערופה ומשוח מלחמה בשעה שמדבר אל העם: מתברר שהדיון עוסק בדברים שנעשים בדיבור:  אלו נאמרין  - דיבור שיכול להיות  בכל לשון  - וזה הקשר למסכת סוטה "פרשת סוטה" היא  בכל לשון, לכן הפרק נמצא במסכת הזאת. במשנה ב  מדובר על דברים ש-"נאמרין בלשון הקודש": ביניהם רשומים - ".ופרשת עגלה ערופה ומשוח מלחמה בשעה שמדבר אל העם". זו הסיבה שבשני הפרקים הבאים יש דיון אודות שני נושאים אלו: משוח מלחמה ועגלה ערופה. יש גם קשר מצד התכן: בכל הנושאים הללו הכהנים מעורבים: סוטה, משוח מלחמה ועגלה ערופה.
שאלה: טומאת נעליים: ידוע לי שכאשר נוגעים בנעליים צריכים לשטוף ידיים כי הם טמאות. שאלתי היא,האם צריך לשטוף ידיים אם אני נוגע רק בשרוכים ולא בנעליים?
תשובה: שאלתך זוכה לתשובה יפה ומנומקת באתר  הלכה יומית  עיין סיכום הדינים: לאחר נגיעה בנעליים או ברגליים, יש ליטול ידיים. ונכון ליטול ידיים שלש פעמים לסירוגין. אין צורך ליטול על ידי כלי. אלא יכניס תחילה יד ימין תחת זרם המים היוצאים מן הברז, ואחר כך יד שמאל, ושוב יעשה כן שלש פעמים. הנוגע בנעליים חדשות שלא ננעלו מעולם, אינו חייב ליטול ידיו. והנוגע בגרביים נקיות, אינו נוטל ידיו. הנוגע בשרוכי הנעליים, ולא נגע בנעל עצמה, אינו צריך ליטול ידיו.
שאלה: צורת אדם בכלי שחמט: האם יש בעיה בכלי שח-מט בצורת בני אדם מבחינת צלם או שמותר שיהיה אותם? ואם יש איתם בעיה אז איך יש היתר על משחקים אחרים בצורת אדם כגון פליימוביל בובות וכו.
תשובה: אלו דמויות לא מדויקות ולא שלמות. חסרים בהם איברים וכד. ועיין תשובה מפורטת:
שאלה: מעשר כספים: הרב, השאלות שלי הם בנושא מעשר כספים א. האם מותר לעגל את הסכום לתרומה של המעשר כספים כלפי מעלה או שהברכה היא בדיוק לפי העשירית כלומר אפילו אגורות וכו? ב. האם עדיף לתרום למס מוסדות צדקה לחלק את הסכום או שעדיף מקום אחד? ג. ישנם מוסדות שמעבירים את השם לברכה לרבנים. האם מותר לי להעביר את השם לברכה(לזיווג,בריאות וכו ) או שזה פחות לשם שמיים ופחות מצווה מאשר לתרום ללא הזכרת השם לברכה.? ד. האם אני צריכה לכוון בלב מתי הסכום שאני תרומת זה מעשר כספים ומתי זה לצדקה? ה.האם מכספי מלגה גם צריך לתרום מעשר? בשורות טובות ו
תשובה: א. מי שיש לו אפשרות יכול לתרום עד 20 אחוז מהכנסותיו. לכן ודאי אפשר  לעגל  ליותר ממעשר. ב. יש סדר עדיפות: 1. עניים לומדי תורה 2. עניים 3. לומדי תורה מכאן לשאר צרכי צדקה כגון: בריאות - חינוך - הכנסת כלה וכד  לכן יש מקום לחלק את הכסף לפי סדרי העדיפות: סכום גדול יותר לעניים סכום נוסף ללומדי תורה ועוד סכומים לצרכים אחרים. ג. כבר בשאלה א  בטאת את הרצון שלך שהמעשר יביא לך ברכה. הדרך הנכונה היא שהרצון לתת, יהיה בפני עצמו, בלי זיקה לברכה שמקבלים: אני מתכוונת לתת בלב שלם גם אם אין לי בכך כל ברכה. עם זאת אפשר לקבל ברכות וישועות בתפילה או בפניה אל צדיקים, לא כתמורה  עסקית  נתתי צדקה ועכשיו משלמים לי בתפילה של צדיק. אלא כרצון טוב של הצדיק לברך אנשים שמקיימים מצווה בלב שלם. ד. מי שמפריש מעשר כספים מקיים בכך מצוות צדקה. אין שום צורך להפריש גם מעשר כספים וגם צדקה. ה. צריך להפריש מכל הכנסה גם אם זו מלגה או מתנה או פרס וכד
שאלה: זווג: אני אילה כהן.בת 27 עוד שבוע.שמעתי שיש סגולה לקרוא שיר השירים 40 יום ברצף כדי למצוא זיווג.רציתי לדעת אם זה חייב כל יום באותו שעה ובאותו מקום ואותו בגד או שלא חייב,ואם מפספסים יום אחד,מותר לקרוא יום למחרת פעמיים? נ.ב.אני דתיה לאומית תורנית וקוראת תהילים ומתפללת ועושה הפרשת חלה וכל פעם מתפללת לזיווג.
תשובה: לך כדי להתחתן צריך להשקיע במקומות הנכונים. בעיקר בהכנה שלך לחיי הנישואין (לא לחתונה) ובחיפוש במקומות מתאימים אינני בקיא בפטנטים (לא למדתי מאבותינו לעשות זאת). לכן גם איני יכול לענות כיצד ה פנטנט  עובד והאם ניתן להשלים וכד  הפרשת חלה היא מצווה ולא  פטנט  ויש לעשות כאשר חייבים ואין לעשותה כאשר לא חייבים. תפילה תמיד מועילה ויש לצרף אליה מעשי השתדלות נכונים (תפילה בלי השתדלות זה כמו לסמוך על הנס) את יכולה להתקשר אלי הביתה 098987548 ואנסה להדריך אותך שנה טובה וחתן בקרוב דוד לוי
שאלה: כיפור: האם מותר לקיים סיום מסכת ביום כיפור, בהפסקה בין התפילות? מה לגבי סעודת המצווה? האם הסעודה בסיום הצום מתאימה??
תשובה: מותר, סעודה בסוף הצום מתאימה. אייל משה
שאלה: מעשר כספים כת לנזקק: יש לנו בת קטנה בת 9 חודשים, בפנינו שתי אלטרנטיבות למעון, אחת מעון בסבסוד משרד החינוך בו הת הוא 1700 ש"ח לחודש והשניה היא לשים אותה אצל אישה נפלאה שהתאלמנה לפני כשנה וחצי ולה ארבעה ילדים (משלה), אין לה עבודה, היא מתקיימת בדוחק מקצבה של ביטוח לאומי, היא מבקשת 2000 ש"ח לחודש, אנו יודעים שהיא זקוקה לכסף הזה כאוויר לנשימה אולם הוצאה של עוד 300 ש"ח "מיותרים" בחודש כבדה עלינו. השאלה היא האם ניתן לחשב את 300 השקלים הנ"ל ככספי מעשר (כמובן ללא ידיעתה של המטפלת) שאנו בכל מקרה משתדלים לתרום, וכך גם לא נחרוג מהתקציב שלנו למטפלת וגם היא תקבל את ההכנסה הנוספת שהיא זקוקה לה (יש לציין שאם אנחנו לא נשים את הילדה אצלה לא יהיו לה ילדים אחרים כלל היא תיוותר ללא עבודה בכלל).
תשובה: זה יכול להיות פתרון זמני אך לא תחליף למציאת עבודה מפני שכספי המעשר לא נועדו להחליף את "כוחות השוק" אלא צריך לסייע לה למצוא משרה חלקית שתכניס יותר מ2000 ש"ח. אייל משה
שאלה: מתי לספר שאיני בתול ה: האם צריך להגיד לבחורה שאני יוצא איתה שאני לא בתול?
תשובה: ודאי צריך להגיד. בדיוק כמו שהיית מצפה מבחורה שאינה בתולה - שלא תסתיר זאת ממך. השאלה היא מתי לספר? ודאי אין צורך בשני הדייטים הראשונים - אולי ממילא העסק לא ימשיך. אין הכרח למסור מידע אישי בשלבים מאוד ראשוניים. אבל בדייט שלישי רביעי או כעבור שבועיים, אם מתחיל להיות קשר שיש לו סיכוי, אין להסתיר זאת יותר. להיפך - אם המידע יגיע אחרי יותר מפגשים, הצד השני עלול להרגיש שהונו אותו, לכך יהיה נזק גדול יותר. בתוך המידע הזה צריך לבטא את עמדתך כלפי הנושא - אם אתה מתחרט על כך וחזרת על כך בתשובה או שזו דרכך בחיים.
שאלה: ליווי בנים בנות: אני מדריך בתנועת הנוער "עזרא" ילדים עולים לכיתה ט (גיל 14) יש לי חניך שגר עם מדריכה ואחותה באותו אזור מה שהרבה פעמים הבנות האלה מבקשות מחניך שלי ללוות אותם (הרבה פעמיים בלילה)! האם יש בזה בעיה? הבאתי לחניך הזה תשובות והוא לא מסתפק(שרק אם הם 3 אנשים וכו ) לרב אולי יש תשובה שתוכל לספק אותו מה לעשות??
תשובה: אם הולכים על מדרכה ברחוב אין בכלל איסור ייחוד. גם בשעות מאוחרות מפני שיש שם מכוניות ואנשים. עם זאת יכול להיות שיש לחניך סיבות אחרות (לא הלכתיות) וקשה לו לשתף אותך: אולי הוא מתבייש או מפחד או חושב שזה התפקיד שלך ללוות ולא התפקיד שלו. כדאי להקשיב לחניך בתשומת לב כדי לזהות ולהבין מה באמת קשה לו?
שאלה: טיפול ע"י אישה: לרב אני קרח. עד עתה בכל מקום בו טיפלתי היו גברים שמטפלים וגם כיום יש גבר שמטפל בי בכל חודש. רב המטפלים במקום הן נשים. השאלה היא : אם הגבר המטפל בי שמאיזה שהיא סיבה לא נמצא (חולה חו"ל עזב) האם מותר לי לקבל טיפול מאישה? (הכוונה למצב שבו הגבר אינו נמצא זמן רב לא ימים בודדים בהם אני יכול להשהות את הטיפול)
תשובה: אמנם יש היתר שנקרא  טרוד במלאכתו  - זה הבסיס לכך שצוות רפואי מטפל בבני המין השני: גברים בנשים ונשים בגברים. אבל במספרות ומכוני יופי וכד  חלק מהשרות הוא להעניק ללקוח הרגשה נוחה ונעימה.  לפנק  אותו. לכן אין מקום להתיר זאת. אתה חייב לחפש פתרון מעשי כשגבר מטפל בך.
שאלה: סעודת מצווה עם ערבים: הרב אמא שלי עובדת בתפקיד בכיר. שאיתה מהעובדים הבכירים שלושה ערבים. (שניים מוסלמים) בעז ה יש לנו שמחת בר מצווה בקרוב, ואמא שלי הזמינה את כל העובדים הבכירים, כולל הערבים רק לסעודת החג באולם. האם יש בכך בעיה? אנחנו משפחה דתית ציונית וכך גם אורחנו, והם כבר הוזמנו, מה עושים? ממה יש להיזהר? מה לעשות? מה דעתך? (אמא שלי ביקשה לשאול פה )!
תשובה: אין כל בעיה - הם כמו כל אדם שאינו יהודי, מותר להזמין אותם לשמחות וצריך לנהוג כלפיהם באדיבות והערכה כמו כל אדם. יש להזהר שלא יגעו בבקבוק יין פתוח (ביין מפוסטר אין בעיה). תזכו לשמחות רבות עייני תשובה להלן
שאלה: מלון פסטורל: הבנתי שלמלון פסטורל בכפר בלום ישנה כשרות של הרב צפניה דרורי ברצוני לברר מה דעת רבני כושרות אודות רמת הכשרות במלון
תשובה: אנו לא מכירים את המלון שציינת. מומלץ לדבר עם המשגיח ולברר בדיוק את רמת חומרי הגלם, בישול עכו"ם, כשרות מהדרין או רגילה וכו
שאלה: תפילה: רציתי לדעת אם מותר באמצע תפילה (ואני לא מדבר על תפילת 18) מותר לשתות או ללכת לשירותים והאם יש הבדלים בתשובה בין תפילת יחיד לתפילת מניין. רציתי לדעת גם אם בזמן תפילת סליחות מותר לבקש בלב בקשות אישיות כי ידוע שזמן תפילת הסליחות הוא שעת רצון גדולה מאוד. דבר אחרון, שמעתי שאסור לומר בתפילת הסליחות את י"ג מידות ביחיד, רציתי לדעת אם הדבר נכון גם לגבי תפילת מנחה ושחרית.
תשובה: לך 1. ללכת לשירותים מותר תמיד. אם זה במקום בו אסור לדבר - מברכים  אשר יצר  אחר כך. טבלת  דיני הפסקות בתפילה  נמצאת כמעט בכל מקום. לשתות - תלוי בבריאותו של אדם אדם בריא אינו שותה לפחות מ ברוך שאמר  ועד  קדיש תתקבל  2. מותר 3. אין לומר יג מידות בתפילת יחיד בברכת שנה טובה דוד לוי 098987548